Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: A közösségi vámjog végrehajtásának részletes szabályairól szóló 15/2004. (IV. 5.) PM rendelet (a továbbiakban: Vtvr.)
Paragraph Index: 519

62. § A Vtvr. 23/B. § (1) bekezdése helyébe a következõ rendelkezés lép: „(1) Az EK végrehajtási rendelet 21. mellékletében meghatározott EUR. 1 szállítási bizonyítvány elsõ példánya a rendeltetési országban az áru származásának igazolására szolgál. Az okmányt, annak hitelesítését követõen, az exportõr ország vámszerve kiadja az áru vámkezelésénél közremûködõnek. Az importõr ország vámhatósága a vámeljárás során ezt a példányt bevonja. A második példány, a „Szállítási Bizonyítvány iránti kérelem”, a hitelesítést végzõ alsó fokú vámszervnél marad. A harmadik példány a „Szállítási Bizonyítvány iránti kérelem exportõr példánya”, amit a vámhatóság az exportõr kérelmére záradékol, ez azonban a vámhatóság elõtt igazolásul nem használható. A negyedik, „Fordítási Példány”-t az okmány idegen nyelvû kiállítása esetén a hitelesítést végzõ vámszerv bevonja.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes